**REGULAMENT**

**Privind organizarea şi desfăşurarea concursului**

**pentru acordarea burselor doctorale şi post-doctorale**

**antreprenor cofinanţate din** **Fondul Social European (FSE)**

**Programul Operaţional Capital Uman 2014-2020 (POCU),**

**precum şi pentru desfăşurarea activităţii de cercetare**

**a bursierilor**

**pentru perioada 2019-2022**

**I. Preliminarii**

**Art. 1.** Organizarea şi desfăşurarea concursului pentru acordarea burselor doctorale şi post-doctorale antreprenor cofinanţate din Fondul Social European şi organizarea şi desfăşurarea activităţii de cercetare a bursierilor au la bază condiţiile generale şi condiţiile specifice ale proiectului „Universitatea Antreprenorială – sistem de educaţie superioară şi de formare pentru piața muncii din România prin acordarea de burse pentru doctoranzi şi cercetători post-doctorat şi implemetarea de programe de formare antreprenorială inovative”,ID 123990, proiect implementat de către Universitatea din Craiova (UCV – P1) în parteneriat cu IPA SA (IPA – P2), precum şi condiţiile specifice din Ghidul solicitatului – Condiţii specifice - „Sprijin pentru doctoranzi şi cercetători post-doctorat”.

**Art. 2.** Grupul-ţintă al proiectului va cuprinde 67 de doctoranzi în ciclul de studii universitare de doctorat şi 30 de cercetători post-doctorat, şi va fi structurat în 3 serii succesive pentru o durată de 12 luni consecutive/serie, după cum urmează: Seria 1 – 23 de doctoranzi şi 10 cercetători post-doctorat (sprijin individual Luna 1-12); Seria 2 – 22 de doctoranzi şi 10 cercetători post-doctorat (sprijin individual Luna 13-24); Seria 3 – 22 de doctoranzi şi 10 cercetători post-doctorat (sprijin individual Luna 25-36). Selectia grupului-tinta se va realiza continuu in perioada de implementare a proiectului pentru fiecare serie de participanti.

**Art. 3.** Pentru perioada implementării proiectului, 2019-2022, UCV organizează concurs public pentru acordarea burselor doctorale şi post-doctorale antreprenor în domeniile prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific și comercial, prevăzute în Strategia Națională de Cercetare, Dezvoltare și Inovare 2014 – 2020, conform prevederilor OM MEN nr. 5376/2017.

**Art. 4.** Alocarea numărului de burse doctorale şi post-doctorale se realizează în mod echilibrat între şcolile doctorale din cadrul IOSUD UCV, având în vedere domeniile de doctorat acreditate ale UCV şi care au corespondent în domeniile de specializare inteligentă prevăzute în Strategia Națională de Cercetare, Dezvoltare și Inovare 2014 – 2020, conform prevederilor OM MEN nr. 5376/2017.

**Art. 5.** Domeniile de doctorat acreditate ale UCV în care se organizează concursul public pentru acordarea burselor doctorale şi post-doctorale antreprenor, corespondenţa cu domeniile de specializare inteligentă prevăzute în Strategia Națională de Cercetare, Dezvoltare și Inovare 2014 – 2020, conform prevederilor OM MEN nr. 5376/2017, precum şi numărul de burse alocat fiecărei şcoli doctorale/fiecărui domeniu sunt nominalizate în cadrul **Anexei 1 – Repartizare burse DOC-POSTDOC**.

**Art. 6.** Bursele doctorale şi post-doctorale se acordă cu scopul de a încuraja tinerii cercetători să se angajeze la realizarea unor teme de cercetare în strânsă legătură cu strategia UCV în domeniul cercetării ştiinţifice. O persoană poate depune o singură aplicaţie în cadrul concursului pentru acordarea burselor doctorale şi post-doctorale antreprenor.

**Art. 7.** Acordarea sprijinului doctoranzilor şi cercetătorilor post-doctorat din grupul ţintă se va realiza pe baza unui contract de bursă încheiat cu UCV în calitate de doctorand/cercetător post-doctorand. Acest contract va avea în vedere stabilirea unor indicatori minimali de performanţă ai programului de cercetare, astfel cum vor fi determinaţi în continuare.

**Art. 8.** În mod obligatoriu şi cumulativ, candidaţii concursului pentru acordarea burselor doctorale şi post-doctorale antreprenor vor trebui să: - aibă domiciliul sau reședința în regiunea Sud-Vest Oltenia; - aibă cetăţenia română sau a unui stat membru UE; - fie înmatriculați ca doctoranzi în ultimii doi ani de studii doctorale la nivelul UCV sau ca postdoctoranzi la nivelul UCV; - îşi asume participarea la un program de învățare antreprenorială cu componentă practică şi la un program de consiliere profesională în cadrul proiectului.

La finalizarea programului antreprenorial, studenții doctoranzi și cercetătorii postdoctorat din grupul țintă vor prezenta un plan de afaceri/sustenabilitate poststudii în domeniul specializării doctorale/postdoctorale realizate, validat de către o comisie mixtă constituită din reprezentanți ai cadrelor didactice universitare și angajatorilor.

**II. Concursul pentru acordarea burselor doctorale antreprenor**

**Art. 9.** Concursul pentru acordarea burselor doctorale se organizează la nivelul UCV în domeniile de doctorat acreditate din cadrul IOSUD şi conforme celor prevăzute la art. 5 din prezentul Regulament, cu respectarea principiilor privind egalitatea de şanse, nediscriminarea şi egalitatea între femei şi bărbaţi, includerea de persoane cu dizabilitati/persoane cu diverse alte vulnerabilități.

**Art. 10.** Înscrierea la concursul pentru acordarea burselor doctorale se face la **Sala 448** din cadrul Universităţii din Craiova, între orele 09.00 – 15.00, în zilele lucrătoare, conform unui calendar aprobat de Comisia de Evaluare şi Selecţie a dosarelor candidaţilor doctoranzi (CES-DOC).

**Art. 11.** Comisia de Evaluare şi Selecţie a dosarelor candidaţilor doctoranzi (CES-DOC) de la nivelul UCV, numită cu aprobarea Consiliului de Administraţie al UCV, este compusă din: Manager de proiect 123990 – Preşedinte, Responsabil program doctoral 123990 – Membru, Responsabil sprijin financiar grup-ţintă 123990 – Membru.CES-DOC îşi desfăşoară activitatea începând cu data numirii acesteia şi până la finalizarea procesului de evaluare şi selecţie.

**Art. 12.** Doctoranzii care au dreptul să se înscrie la concursul pentru acordarea burselor doctoraletrebuie să îndeplinească următoarele condiţii de eligibilitate:

* să aibă domiciliul sau reședința în regiunea Sud-Vest Oltenia, România;
* să aibă cetăţenia română sau a unui stat membru UE;
* să fie înmatriculați ca doctoranzi în ultimii doi ani de studii doctorale la nivelul UCV pe locuri subvenționate de la bugetul de stat, in regim cu taxă sau din alte surse legal constituite;
* să nu fi participat anterior la programe de îmbunătățirea competentelor antreprenoriale sau să nu fi făcut parte din grupul-țintă în proiecte POSDRU care au vizat participarea la programe antreprenoriale[[1]](#footnote-1);
* dosarul de concurs să fie conform prevederilor prezentului Regulament.

**Art. 13.** Candidatul la concursul pentru acordarea burselor doctorale va depune un **dosar de înscriere** în format fizic şi în format scanat pe CD/DVD, înregistrat la locul depunerii acestuia, care trebuie să conţină următoarele documente:

* Coperta dosar de înscriere (**Anexa 2**) – format fizic şi scanat pdf;
* Cerere de înscriere **(Anexa 3)** – format fizic, scanat pdf şi format word;
* Declaraţie pe propria răspundere privind evitarea dublei finanțări (**Anexa 4**) – format fizic şi scanat pdf;
* Curriculum vitae în format Europass – format fizic şi scanat pdf;
* Anexă la CV **(Anexa 5)** – format fizic, scanat pdf şi format word;
* Copii ale diplomelor de studiu şi ale foilor matricole (licenţă, master) – format fizic şi scanat pdf.;
* Copii ale celorlalte documente necesare pentru dovedirea competenţei ştiinţifice şi profesionale anterioare – format fizic şi scanat pdf.

Documentele incluse în dosarul de înscriere vor fi despărţite prin separatoare, iar scanarea se va efectua pe fiecare tip de document. Candidaţii trebuie să anexeze la dosarul de înscriere, doar în format scanat, dovezile activităţii de cercetare anterioare conform Ghidului de evaluare a candidaţilor şi dosarelor de concurs DOC (Anexa 6) (articole publicate, coperta şi cuprins monografii sau cursuri, apartenenţă proiecte de cercetare, burse de cercetare etc.). Nedepunerea acestor dovezi poate atrage neluarea în considerare a punctajului declarat de către candidat în formularul de aplicaţie.

**Art. 14.** Concursul pentru acordarea burselor doctorale este un concurs de dosare care se va desfăşura după următoarele criterii principale de eligibilitate şi evaluare, conform **Ghidului de evaluare a candidaţilor şi dosarelor de concurs DOC (Anexa 6)**:

- activitate publicistică în domeniu;

- participare la contracte/granturi de cercetare;

- burse în străinătate;

- participări la manifestări ştiinţifice;

- relevanţa temei de cercetare, caracterul interdisciplinar, potenţialul de inovare.

Admiterea în Proiect se va face în ordinea descrescătoare a punctajului obţinut la evaluarea dosarelor pe fiecare domeniu conform Anexei 1. La punctaje egale va prevala în ordine: Media anilor de studii licenţă, Media la examenul de licenţă.

**Art. 15.** Verificarea eligibilităţii candidatului şi a dosarului de concurs se realizează de către **Comisia de Evaluare şi Selecţie a dosarelor candidaţilor doctoranzi (CES-DOC)** prin întocmirea **Fişei de eligibilitate DOC** (**Anexa 6.1**). Neeligibilitatea candidaturii atrage excluderea automată din concurs.

**Art. 16.** Evaluarea de către CES-DOC a dosarelor de candidatură depuse are loc conform calendarului aprobat de CES-DOC, urmând ca rezultatele concursuluipentru acordarea burselor doctorale să fie făcute publice în maxim 3 zile de la finalizarea evaluării prin afişare la locul înscrierii sau publicare pe site-ul UCV (**Anexa 6.3 – Rezultate selecţie DOC**). CES-DOC întocmeşte **Fişele individuale de evaluare (Anexa 6.2)**, fiecare candidat putând solicita o copie a fişei individuale.

**Art. 17.** Candidaţii la concursul pentru acordarea burselor doctorale pot depune contestaţii cu privire la rezultatul verificării eligibilităţii candidatului şi cu privire la evaluarea dosarului de candidatură în termen de 24 de ore de la publicarea rezultatelor verificării eligibilităţii/evaluării la **Sala 448** din cadrul Universităţii din Craiova, între orele 09.00 – 15.00. Contestaţiile vor fi soluţionate de către o Comisie de contestaţii (CC-DOC) în 24 de ore de la expirarea termenului pentru depunerea acestora şi vor fi făcute publice.

Comisia de contestaţii (CC-DOC) de la nivelul UCV, numită cu aprobarea Consiliului de Administraţie al UCV, este compusă din: Director Departamentul Fonduri Europene UCV – Preşedinte, Responsabil program postdoctoral 123990 – Membru, Responsabil sprijin instituţional grup-ţintă 123990 – Membru.CC-DOC îşi desfăşoară activitatea începând cu data numirii acesteia şi până la finalizarea procesului de evaluare şi selecţie.

**Art. 18.** Doctoranzii selectaţi ca membrii ai grupului-ţintă în cadrul proiectului vor încheia cu UCV contracte de bursă doctorală în cadrul proiectului ID 123990.

Contractul de bursă doctorală nou încheiat nu reprezintă un contract de muncă încheiat în baza Codului Muncii (art. 10, 16 şi 101) sau un contract civil de prestări servicii încheiat în baza Codului Civil (art. 942-973). Acest contract va avea în vedere stabilirea realizării lunare a activităților specifice proiectului, a unor indicatori minimali de performanță pe baza următoarelor acțiuni:

- Frecventarea unui program de învățare antreprenorială în legătură cu tema studiilor doctorale realizate, cu o componentă practică, realizată, la nivelul IPA SA (P2);

- Frecventarea unui program de consiliere profesională la nivelul UCV.

**Art. 19.** Întreruperea ciclului de doctorat de către doctorand sau de către instituția organizatoare de doctorat, prin exmatriculare, conduce la încetarea finanțării doctorandului respectiv şi recuperarea cuantumului sumelor plătite doctorandului până la momentul respectiv. În cazul reînmatriculării, doctorandul respectiv nu va mai beneficia de finanţare prin proiect.

**Art. 20.** Rezultatele şi obligaţiile minime impuse pentru fiecare doctorand până la terminarea contractului de bursa sunt următoarele:

- minim o prezentare la o conferinţă în domeniul de interes ştiinţific;

- minim un articol PUBLICAT în reviste indexate în Nature sau ISI sau ISIArts&Humanities sau ISI Emerging Sources Citation Index sau ERIH+ sau ISI Proceedings sau IEEE Proceedings;

- minim un articol propus spre publicare în reviste indexate în Nature sau ISI sau ISIArts&Humanities sau ISI Emerging Sources Citation Index sau ERIH+ sau ISI Proceedings sau IEEE Proceedings.

**Art. 21.** Sprijinul financiar pe care îl obţine beneficiarul unei burse doctorale în cadrul proiectului ID 123990 are următoarele componente:

- burse în România timp de maxim 12 luni în valoare de 1.600 lei/lună.

- posibilitatea finanţării stagiilor de mobilitate internă sau internaţională de scurtă durată prin asigurarea unui buget individual de maxim 4.500 lei/doctorand pentru decontarea cheltuielilor de transport şi cazare;

- posibilitatea finanţării stagiilor de mobilitate internă sau internaţională de lungă durată (stagii de studii/cercetare/mobilitate academică) de maximum 2 luni într-o universitate/centru de cercetare dintr-o țară membră a Uniunii Europene, fiind eligibile maximum două stagii de mobilitate europeană per doctorand, prin asigurarea unui buget individual de maxim 9.000 lei/doctorand pentru decontarea cheltuielilor de transport şi cazare;

- posibilitatea finanţării taxelor pentru participarea la conferinţe naţionale sau internaţionale;

- posibilitatea finanţării taxelor pentru publicarea articolelor în reviste indexate în Nature sau ISI sau ISIArts&Humanities sau ISI Emerging Sources Citation Index sau ERIH+ sau ISI Proceedings sau IEEE Proceedings.

Modalitatea concretă de asigurare a sprijiului financiar pentru stagiile de mobilitate internă sau internaţională de scurtă sau de lungă durată, pentru taxele de participare la conferinţe naţionale sau internaţionale şi pentru publicarea articolelor în reviste indexate în baze de date internaționale se va stabili în mod concret pe baza unei metodologii transparente şi nediscriminatorii adoptate în cadrul proiectului ID 123990.

**Art. 22.** Neîndeplinirea rezultatelor şi obligaţiilor minime impuse pentru fiecare doctorand până la terminarea proiectului conduce la obligația contractuală de returnare integrală a întregului sprijinul financiar pe care l-a obţinut beneficiarul bursei doctorale din cadrul proiectului ID 123990.

**III. Concursul pentru acordarea burselor post-doctorale antreprenor**

**Art. 23.** Concursul pentru acordarea burselor post-doctorale se organizează la nivelul UCV în domeniile de doctorat acreditate din cadrul IOSUD şi conforme celor prevăzute la art. 5 din prezentul Regulament, cu respectarea principiilor privind egalitatea de şanse, nediscriminarea şi egalitatea între femei şi bărbaţi, includerea de persoane cu dizabilitati/persoane cu diverse alte vulnerabilități. Selectarea domeniilor în care se organizează concurs public are în vedere prevederile legale în vigoare [art. 172 alin. (2) din Legea nr. 1/2011 a educaţiei naţionale], conform cărora programele post-doctorale pot fi organizate doar în cadrul şcolilor doctorale acreditate din Universitatea din Craiova pentru organizarea de programe de studii universitare de doctorat.

**Art. 24.** Înscrierea la concursul pentru acordarea burselor post-doctorale se face la **Sala 448** din cadrul Universităţii din Craiova, între orele 09.00 – 15.00, în zilele lucrătoare, conform unui calendar aprobat de Comisia de Evaluare şi Selecţie a dosarelor candidaţilor post-doctoranzi (CES-POSTDOC).

**Art. 25.** Comisia de Evaluare şi Selecţie a dosarelor candidaţilor post-doctoranzi (CES-POSTDOC) de la nivelul UCV, numită cu aprobarea Consiliului de Administraţie al UCV, este compusă din: Manager de proiect 123990 – Preşedinte, Responsabil program postdoctoral 123990 – Membru, Responsabil sprijin instituţional grup-ţintă 123990 – Membru.CES-DOC îşi desfăşoară activitatea începând cu data numirii acesteia şi până la finalizarea procesului de evaluare şi selecţie.

**Art. 26.** Cercetătorii post-doctorat care au dreptul să se înscrie la concursul pentru acordarea burselor doctoraletrebuie să îndeplinească următoarele condiţii de eligibilitate:

* să aibă domiciliul sau reședința în regiunea Sud-Vest Oltenia, România;
* să aibă cetăţenia română sau a unui stat membru UE;
* să fie înmatriculați ca cercetători post-doctorat la nivelul UCV;
* să dețină titlul științific de doctor, obținut în România sau în străinătate cu cel mult 5 ani înainte de admiterea în programul postdoctoral al proiectului[[2]](#footnote-2);
* să nu fi participat anterior la programe de îmbunătățirea competentelor antreprenoriale sau să nu fi făcut parte din grupul-țintă în proiecte POSDRU care au vizat participarea la programe antreprenoriale[[3]](#footnote-3);
* dosarul de concurs să fie conform prevederilor prezentului Regulament.

Candidaţii la concursul pentru acordarea burselor post-doctorale se pot înscrie doar pe locurile scoase la concurs aferente domeniului în care au obţinut diploma de doctor în ştiinţe.

**Art. 27.** Candidatul la concursul pentru acordarea burselor post-doctorale va depune un **dosar de înscriere** în format fizic şi scanat pe CD/DVD, înregistrat la locul depunerii acestuia, care trebuie să conţină următoarele documente:

* Coperta dosar de înscriere (**Anexa 7**) – format fizic şi scanat pdf;
* Cerere de înscriere (**Anexa 8.1**) – format fizic, scanat pdf şi format word;
* Declaraţie pe propria răspundere privind evitarea dublei finanțări (**Anexa 8.2**) – format fizic şi scanat pdf;
* Curriculum vitae în format Europass – format fizic semnat şi datat şi scanat pdf;
* Copie a diplomei de doctor/documentului de atestare/echivalare a titlului ştiinţific de doctor obţinut în România sau în străinătate cu cel mult 5 ani înainte de admiterea în programul postdoctoral al proiectului pentru unul dintre domeniile prevăzute în art. 4 din prezentul Regulament – format fizic şi scanat pdf;
* Dovada înmatriculării ca cercetători post-doctorat la nivelul UCV;
* Formular de aplicaţie bursă postdoctorală (**Anexa 9**) – format fizic, scanat pdf. şi format word.

Documentele incluse în dosarul de înscriere vor fi despărţite prin separatoare, iar scanarea se va efectua pe fiecare tip de document. Candidaţii trebuie să anexeze la dosarul de înscriere, doar în format scanat, dovezile activităţii de cercetare anterioare utilizate în completarea rubricii „Prestanţa ştiinţifică a candidatului” din Formularul de aplicaţie bursă postdoctorală (articole publicate, coperta şi cuprins monografii sau cursuri, apartenenţă proiecte de cercetare, burse de cercetare etc.). Nedepunerea acestor dovezi poate atrage neluarea în considerare a punctajului declarat de către candidat în formularul de aplicaţie.

**Art. 28.** Concursul pentru acordarea burselor post-doctorale este un concurs de dosare care se va desfăşura după următoarele criterii principale, conform **Ghidului de de evaluare a candidaţilor şi dosarelor de concurs POSTDOC** (**Anexa 10**): relevanța temei de cercetare, caracterul interdisciplinar, potentialul de inovare, potentialul de valorificare in domeniul antreprenorial a rezultatelor cercetarii postdoctorale și rezultatele ştiinţifice, academice şi profesionale anterioare ale candidatului.

**Art. 29.** Verificarea eligibilităţii candidatului şi a dosarului de concurs se realizează de către **Comisia de Evaluare şi Selecţie a dosarelor candidaţilor post-doctoranzi (CES-POSTDOC)** prin întocmirea **Fişei de eligibilitate POSTDOC** (**Anexa 10.1**). Neeligibilitatea candidaturii atrage excluderea automată din concurs.

**Art. 30.** Evaluarea dosarului de concurs, din perspectiva relevanței temei de cercetare, caracterul interdisciplinar, potentialul de inovare, potentialului de valorificare in domeniul antreprenorial a rezultatelor cercetarii postdoctorale și a rezultatelor ştiinţifice, academice şi profesionale anterioare ale candidatului, se desfăşoară la nivel de şcoală doctorală din cadrul IOSUD-UCV şi se realizează de câte o **Comisie de Evaluare pe Domenii** a dosarelor candidaţilor post-doctorat **(CED-POSTDOC)**, care acordă un punctaj pentru fiecare dosar evaluat prin întocmirea **Fişei de evaluare POSTDOC** (**Anexa 10.2**).

**Art. 31.** Verificarea eligibilităţii şi evaluareadosarelor de candidatură depuse are loc conform calendarului aprobat de CES-POSTDOC, urmând ca rezultatele concursuluipentru acordarea burselor post-doctorale să fie centralizate de către CES-POSTDOC şi făcute publice prin afişare la locul înscrierii sau publicare pe site-ul UCV (**Anexa 10.3 – Rezultate selecţie POSTDOC**). Fiecare candidat poate solicita o copie a Fişei de evaluare personale.

**Art. 32.** Comisiile de Evaluare pe Domenii a dosarelor candidaţilor post-doctorat (CED-POSTDOC) se constituie la nivel de şcoală doctorală din cadrul IOSUD-UCV, pe domeniile în care se organizează concursul public de dosare conform Anexei 1 şi sunt formate din minim 3 membrii.

Ca membri ai CED-POSTDOC pot să fie propuşi atât specialiştii de la nivelul UCV, neimplicaţi direct sau prin rude până la gradul III în competiţie, cât şi alţi specialişti recunoscuţi din ţară sau din străinătate care îşi exprimă disponibilitatea de a participa la procesul de evaluare.

Facultăţile vor transmite către CES-POSTDOC, la adresa de e-mail dfe\_ucv@yahoo.com, adrese sub semnătura directorului şcolii doctorale din cadrul IOSUD-UCV (varianta scanat pdf şi format word), care vor conţine propuneri de CED-POSTDOC pentru fiecare domeniu de competenţă în care se organizează concursul public de dosare pentru acordarea burselor post-doctorale (numele şi prenumele, apartenenţă instituţională, telefon şi e-mail).

Şcolile doctorale din cadrul IOSUD-UCV vor transmite la aceeaşi adresă de e-mail informaţii privind completarea Anexei 10.2 - Fişa de evaluare POSTDOC, punctul III - Rezultatele ştiinţifice, academice şi profesionale anterioare ale candidatului, având în vedere criteriile/indicatorii şi punctajele aferente conform standardelor minimale impuse de CNATDCU prin grila de abilitare/profesor universitar la domeniile aferente şcolii doctorale.

**Art. 33.** Evaluarea dosarului de concurs se realizează de către CED-POSTDOC conform calendarului aprobat. Fişele de evaluare POSTDOC completate (Anexa 10.2) vor fi transmise către CES-POSTDOC a doua zi de la finalizarea perioadei de evaluare.

**Art. 34.** Candidaţii la concursul pentru acordarea burselor post-doctorale pot depune contestaţii cu privire la rezultatul verificării eligibilităţii candidatului şi cu privire la existenţa unor vicii de procedură în evaluarea dosarului de candidatură (erori aritmetice la însumarea punctajului conform criteriilor stabilite) în termen de 24 de ore de la publicarea rezultatelor verificării eligibilităţii/evaluării, la **Sala 448** din cadrul Universităţii din Craiova, între orele 09.00 – 15.00. Contestaţiile vor fi soluţionate de către o Comisie de contestaţii (CC-POSTDOC) în 24 de ore de la expirarea termenului pentru depunerea acestora şi vor fi făcute publice.

Comisia de contestaţii (CC-POSTDOC) de la nivelul UCV, numită cu aprobarea Consiliului de Administraţie al UCV, este compusă din: Director Departamentul Fonduri Europene UCV – Preşedinte, Responsabil program doctoral 123990 – Membru, Responsabil sprijin financiar grup-ţintă 123990 – Membru.CC-DOC îşi desfăşoară activitatea începând cu data numirii acesteia şi până la finalizarea procesului de evaluare şi selecţie.

**Art. 35.** Cercetătorii post-doctorat selectaţi ca membrii ai grupului-ţintă în cadrul proiectului vor încheia cu UCV contracte de bursă post-doctorală în cadrul proiectului ID 123990.

Contractul de bursă doctorală nou încheiat nu reprezintă un contract de muncă încheiat în baza Codului Muncii (art. 10, 16 şi 101) sau un contract civil de prestări servicii încheiat în baza Codului Civil (art. 942-973). Contractul de cercetare postdoctorală va presupune o activitate de cercetare de 40 de ore/lună. Acest contract va avea în vedere stabilirea realizării lunare a activităților specifice proiectului, a unor indicatori minimali de performanță pe baza următoarelor acțiuni:

- Frecventarea unui program de învățare antreprenorială în legătură cu tema studiilor doctorale realizate, cu o componentă practică, realizată, la nivelul IPA SA (P2);

- Frecventarea unui program de consiliere profesională la nivelul UCV.

**Art. 36.** Întreruperea ciclului de post-doctorat de către cercetătorul post-doctorand sau de către instituția organizatoare de doctorat, prin exmatriculare, conduce la încetarea finanțării cercetătorului post-doctorand respectiv şi recuperarea cuantumului sumelor plătite cercetătorului post-doctorand până la momentul respectiv. În cazul reînmatriculării, cercetătorul post-doctorand respectiv nu va mai beneficia de finanţare prin proiect.

**Art. 37.** Sprijinul financiar pe care îl obţine beneficiarul unei burse post-doctorale în cadrul proiectului ID 123990 are următoarele componente:

- burse în România timp de maxim 12 luni în valoare de 2.550 lei/lună.

- posibilitatea finanţării stagiilor de mobilitate internă sau internaţională de scurtă durată prin asigurarea unui buget individual de maxim 4.500 lei/cercetător post-doctorand pentru decontarea cheltuielilor de transport şi cazare;

- posibilitatea finanţării taxelor pentru participarea la conferinţe naţionale sau internaţionale;

- posibilitatea finanţării taxelor pentru publicarea articolelor în reviste indexate în Nature sau ISI sau ISIArts&Humanities sau ISI Emerging Sources Citation Index sau ERIH+ sau ISI Proceedings sau IEEE Proceedings..

Modalitatea concretă de asigurare a sprijiului financiar pentru stagiile de mobilitate internă sau internaţională de scurtă durată, pentru taxele de participare la conferinţe naţionale sau internaţionale şi pentru publicarea articolelor în reviste indexate în baze de date internaționale se va stabili în mod concret pe baza unei metodologii transparente şi nediscriminatorii adoptate în cadrul proiectului ID 123990.

**Art. 38.** Rezultatele şi obligaţiile minime impuse pentru fiecare cercetător post-doctorat până la terminarea contractului de bursa sunt următoarele:

- minim 2 prezentări la conferinţe internaţionale organizate în ţară sau în străinătate în domeniul de interes ştiinţific;

- minim 2 articole PUBLICATE în reviste indexate în Nature sau ISI sau ISIArts&Humanities sau ISI Emerging Sources Citation Index sau ERIH+ sau ISI Proceedings sau IEEE Proceedings;

- minim un articol propus spre publicare în reviste indexate în Nature sau ISI sau ISIArts&Humanities sau ISI Emerging Sources Citation Index sau ERIH+ sau ISI Proceedings sau IEEE Proceedings.

**Art. 39.** Neîndeplinirea rezultatelor şi obligaţiilor minime impuse pentru fiecare cercetător post-doctorat până la terminarea proiectului conduce la obligația contractuală de returnare integrală a întregului sprijinul financiar pe care l-a obţinut beneficiarul bursei post-doctorale din cadrul proiectului ID 123990.

1. Este obligatorie asumarea de către persoanele din grupul țintă al proiectelor depuse a unei Declarații de proprie răspundere privind evitarea dublei finanțări cu privire la neparticiparea anterioară la programe de îmbunătățirea competentelor antreprenoriale, inclusiv în proiecte POSDRU care au vizat participarea la programe antreprenoriale. [↑](#footnote-ref-1)
2. La data selecției ca grup țintă, cercetătorii care au obținut titlul științific de doctor în străinătate trebuie să facă dovada echivalării acestuia în România, conform legislației naționale în vigoare. [↑](#footnote-ref-2)
3. Este obligatorie asumarea de către persoanele din grupul țintă al proiectelor depuse a unei Declarații de proprie răspundere privind evitarea dublei finanțări cu privire la neparticiparea anterioară la programe de îmbunătățirea competentelor antreprenoriale, inclusiv în proiecte POSDRU care au vizat participarea la programe antreprenoriale. [↑](#footnote-ref-3)